QORTI CIVILI PRIM AWLA ONOR IMĦALLEF DR FRANCESCO DEPASQUALE LL.D. LL.M. (IMLI) Seduta ta' nhar l-Erbgha Tlieta u ghoxrin (23) ta' Ottubru 2019 Rikors Numru 1256/18 FDP Fl-ismijiet L-Avukat Dottor Cynthia Cezek (gia Galea) (ID 1386G) fil-kwalita' taghha bhala mandatrici specjali tas-socjeta' estera Luisa ‘Ashby S.p.A., soċjetà reġistrata fl- Italia (Nru ta' reġistrazzjoni 02742760545, R.E.A PG N 455722) Vs P.W.A Co. Limited soċjetà reġistrata f'Malta (C-40757) Rat ir-rikors datat 18 ta' Dicembru 2018, li permezz tieghu r-rikorrenti nomine talbet is-segwenti: Illi l-avukat rikorrenti ingħatat prokura specjali datata t-28 ta' Gunju 2018 mingħand Luisa ‘Ashby S.p.A. li ghandha s-sede taghha Strada Santa Lucia No.71, 06125, Ħaż-Żabbar, L-Italia, u li ggib in-numru tar- registrazzjoni 02742760545, R.E.A PG N 238003, sabiex tidher bhala mandatrici specjali ghall-istess socjeta' f'dawn il-proceduri, kopja ta' liema prokura giet annessa u mmarkata bhala Dok A; Illi dan huwa rikors ai termini tar-Regolament Numru (EC) 44/2001 tal-Kunsill tal-Unjoni Ewropeja, mahrug fit-22 ta' Dicembru 2000, kif emendat u applikabbli f'Malta ("ir-Regolament"); IIli kif ser jintwera f'dan ir-rikors, ir-Regolament (UE) Nru 1215/2012 tal-Parlament Ewropew u tal-Kunsill tat-12 ta' Dicembru 2012 ma japplikax ghal dan il-kaz; Illi permezz ta' sentenza tal-24 ta' Settembru 2012 (u pubblikata fil-25 ta' Settembru 2012) moghtija mit- 'Tribunale Civile Di Milano' fl- ismijiet 'Luisa ‘Ashby Sp.A vs PWA co. Ltd' (Ingunzjoni Nru 33954/12 (r.g.n 50520/12)) s-socjeta' intimata giet ikkundannata illi tħallas lis- socjeta' rikorrenti s-somma ta' disgha u tletin elf, u hames mija u sitta u tletin Euro (€39,536) bħala sorte, oltre l-interessi legali mid-data li fiha suppost li s-socjeta' intimata ħallset lis-socjeta' rikorrenti sad-data tal-hlas effettiv; u inoltre wkoll l-ispejjez gudizzjarji u legali ammontanti ghal elf, mitjen u tletin Euro (€1,230) kif ukoll mitejn u tlieta u tletin Euro (€233) ghal spejjez ohra li saru jew li ghad irid isiru fil-futur - u dana skond ma jirrizulta mill-kopja awtentikata tas- sentenza in kwistjoni fil-lingwa Taljana hawn annessa u mmarkata bhala Dok.B, flimkien ma' traduzzjoni awtentikata ta' din is-sentenza bil-lingwa Maltija mmarkata bhala Dok.C. Illi r-rikorrenti nomine qed tipprezenta wkoll ic-certifikat ai termini tal- artikolu 54 u l-artikolu 58 tar-Regolament (anness u mmarkat bhala Dok.D) fir-rigward is-sentenza tal-24 ta' Settembru 2012; Illi ai termini tal-artikolu 66 tar-Regolament (UE) Nru 1215/2012, ir- Regolament 44/2001 ghandu jkompli japplika, inter alia, ghal sentenzi moghtija fi procedimenti legali istitwiti qabel l-10 ta' Jannar 2015; Illi s-sentenza fuq citata hija eżegwibbli fl-Italja; Illi r-rikorrenti nomine għandha interess li tezegwixxi s-sentenza fuq citata kontra s-socjeta' intimata, illi hija registrata u topera minn Malta. ir-rikorrenti nomine Ghaldaqstant u ghar-ragunijet suesposti, umilment lil dina l-Onorabbli Qorti joghgobha: 1. Tiddikkjara ezegwibbli, u konsegwentement tawtorizza l-ezekuzzjoni tas- sentenza fuq citata sabiex ir-rikorrenti nomine tkun tista' tezigi l-hlas fl- ammonti total ta' erbghin elf, disgha mija u disgha u disghin Euro (€40,999) in kwantu ghas-somma ta' disgha u tletin elf, hames mija u sitta u tletin Euro (€39,536) bhala sorte, spejjez gudizzjarji ammontanti ghal elf, mitejn u tletin Euro (€1,230) kif ukoll mitejn u tlieta u tletin Euro (€233) għal spejjez ohra li saru jew li ghad irid isiru fil-futur u bl-interessi legali mid-data li fiha suppost li s-socjeta' intimata ħallset lis-socjeta' rikorrenti sad-data tal-hlas effettiv u dan kif dedott fis-sentenza fuq citata (Dok.B u Dok.C); 2. Bl-ispejjez ta' dina l-procedura kif ukoll tal-mandat ta' sekwestru pprezentat kontestwalment ma' dina l-kawza kontra s-socjeta' intimata li hija minn issa stess ingunta ghas-subizzjoni. Rat illi fil-31 ta' Jannar 2019, is-socjeta' intimata P.W.A. Co. Ltd ġiet notifikata fl- indirizz ta' Walter Saliba Gazzano fejn l-atti ingħataw lill-istess Walter Saliba Gazzano (fol 30). Rat illi fit-22 ta' Ottubru 2019 gew ipprezentati dokumentazzjoni maħruga mir- Registrar of Companies fejn jirrizulta illi Walter Saliba Gazzano, ID 932013(M) huwa Direttur, Azzjonist, Rapprezentant Legali u Segretarju tal-kumpanija P.W.A Co. Ltd, li għandha l-indirizz tal-uffiċċju tagħha dak ta' l-istess Walter Saliba Gazzano, ossija 48, l-Aronkli, Michelangeo Cagiano Street, The Village, Floriana. Rat ir-Regolament (UE) Nru 44/2001 tal-Parlament Ewropew u tal-Kunsill tat-22 ta' Dicembru 2001 illi tipprovdi ghar-rikonoxximent u l-ezekuzzjoni ta' sentenzi moghtija fi Stat Membru tal-Unjoni Ewropea gewwa Malta. Artikolu 53 tar-Regolament 40/2001 (fol 27). Rat illi, abbazi tal-Artikolu 33 (1) tar-Regolament 44/2001, sentenza moghtija minn Membru Stat għandha tiġi rikonoxxuta mill-Istati Membri l-oħra, inkluż Malta, u ma jezistux il-presupposti stabbiliti fl-Artikolu 34 tar-Regolament sabiex tali sentenza ma tiġix eżegwita. Rat illi, abbażi tal-Artikolu 41 tar-Regolament fuq imsemmi, ladarba l-formalitajiet pprovduti fl-Artikolu 53 huma sodisfatti, is-sentenza għandha tiġi minnufih dikjarata bhala eżegwibbli mingħajr reviżjonijiet ulterjuri; Tiddikjara li l-proceduri odjerni w d-dokumentazzjoni ezebita jissodisfaw ir- Regolamenti fuq indikati; In vista ta' dan, din il-Qorti hi sodisfatta li r-rikorrenti nomine ipprovat l-kaz tagħha skont il-ligi, u konsegwentement: DECIDE: Il-Qorti Wara illi rat l-atti kollha processwali, Tilqa' t-talbiet tar-rikorrenti nominee kif dedotti; Tiddikjara li qed tirrikonoxxi s-sentenza tal-24 ta' Settembru 2012 (u pubblikata fil-25 ta' Settembru 2012) moghtija mit- 'Tribunale Civile Di Milano' fl-ismijiet 'Luisa ‘Ashby Sp.A vs PWA co. Ltd' (Ingunzjoni Nru 33954/12 (r.g.n. 50520/12)) Tiddikjara li l-istess sentenza indikata fil-paragrafu precedenti fejn ordnat lis-socjeta' intimata tħallas lis-socjeta' rikorrenti is-somma ta' disgha u tletin elf, u hames mija u sitta u tletin Euro (€39,536) bħala sorte, oltre l-interessi legali mid-data li fiha suppost li s- socjeta' intimata ħallset lis-socjeta' rikorrenti sad-data tal-hlas effettiv; u inoltre wkoll l- ispejjez gudizzjarji u legali ammontanti ghal elf, mitjen u tletin Euro (€1,230) kif ukoll mitejn u tlieta u tletin Euro (€233) ghal spejjez ohra li saru jew li ghad irid isiru fil-futur hi enforzabbli u ezegwibbli f'Malta ai termini tar-Regolamenti 44/2001 tal-Unjoni Ewropea; Bl-ispejjez kif mitluba kontra s-socjeta' intimata.